Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3

(2022/C 183/10)

Käesolev teade avaldatakse vastavalt komisjoni delegeeritud määruse (EL) 2019/33 (1) artikli 17 lõikele 5.

STANDARDMUUDATUSE HEAKSKIITMISE TEADE

„BOLGHERI“

PDO-IT-A1348-AM02

Teate esitamise kuupäev: 8.2.2022

HEAKSKIIDETUD MUUDATUSE KIRJELDUS JA PÕHJUSED

1. „Bolgheri“ Bianco – märge veini tootmiseks kasutatud viinamarjasortide kohta

KIRJELDUST

Veinitüübi „Bolgheri“ Bianco puhul kasutatud viinamarjasortide kombinatsioon:

’Vermentino’: 0–70 %;

’Sauvignon’: 0–40 %;

’Trebbiano toscano’: 0–40 %.

Võib kasutada ka muid Toscana maakonnas kasvatamiseks sobivaid valgeviinamarjasorte kas eraldi või kombineeritult kuni 30 % ulatuses.

muudetakse järgmiselt:

Kaitstud päritolunimetus „Bolgheri“ Bianco antakse veinile, milles on kasutatud järgmist viinamarjasortide kombinatsiooni:

’Vermentino’: 0–100 %;

’Sauvignon’: 0–100 %;

’Viognier’: 0–100 %.

Võib kasutada ka muid Toscana maakonnas kasvatamiseks sobivaid valge viinamarja sorte kas eraldi või kombineeritult kuni 40 % ulatuses.

PÕHJUSED

Viinamarjasortide kombinatsiooni on ajakohastatud, et see kajastaks praegust ja tegelikku olukorda ning võimaldaks arendada veinitüüpi „Bolgheri“ Bianco.

Sorti ’Trebbiano’ pole aastaid Bolgheris enam istutatud ning ’Vermentino’ järel on kaks peamist valget viinamarjasorti ’Sauvignon Blanc’ ja ’Viognier’. Seetõttu lisati sordid ’Sauvignon Blanc’ ja ’Viognier’ pärast suurepäraste tulemustega katseid veinitüübi Bianco puhul kasutatavate viinamarjasortide kombinatsioonile.

KOONDDOKUMENDI JA TOOTESPETSIFIKAADI PUNKTID, MIDA MUUDATUS PUUDUTAB

— KOONDDOKUMENT: punkt 7 „Veiniviinamarjasordid“.

— TOOTESPETSIFIKAAT: artikli 2 „Viinamarjasortide kombinatsioon“ lõige 1.

2. Täiendavad viinamarjasordid

KIRJELDUS

Välja on jäetud järgmine lõik ja loetelu täiendavatest viinamarjasortidest, mida võib kasutada kaitstud päritolunimetusega veini „Bolgheri“ tootmises.

„Lisas 1 on loetletud täiendavad sordid, mida võib kasutada eespool nimetatud veinide tootmises ja mis on kantud riiklikku veiniviinamarjasortide registrisse, mis on heaks kiidetud ministri 7. mai 2004. aasta dekreediga (avaldatud 14. oktoobri 2004. aasta ametlikus väljaandes nr 242), samuti kõnealuse sortide loetelu hilisemad muudatused.“

PÕHJUSED

Kuna täiendavad viinamarjasordid, mida võib kasutada kaitstud päritolunimetusega veini „Bolgheri“ tootmises, on esitatud Toscana maakonnas kasvatamiseks sobivate viinamarjasortide loetelus, on nende teiseste sortide loetelu tootespetsifikaadist välja jäetud.

KOONDDOKUMENDI JA TOOTESPETSIFIKAADI PUNKTID, MIDA MUUDATUS PUUDUTAB

— KOONDDOKUMENT: muudatus ei puuduta ühtegi punkti.

— TOOTESPETSIFIKAAT: artikli 2 „Viinamarjasortide kombinatsioon“ lõige 5.

3. Maksimaalne saagikus viinamarjade töötlemisel veiniks

KIRJELDUS

Järgmine lõik veiniviinamarjade protsendimäära kohta:

„Veinitüüpide „Bolgheri“ Bianco“, „Bolgheri“ Vermentino ja „Bolgheri“ Sauvignon puhul ei tohi valmis veini maksimaalne saagikus ületada 65 %. Kui see piirmäär ületatakse, kuid saagikus jääb alla 70 %, puudub õigus kontrollitud päritolunimetusele. Kui saagikus ületab 70 %, kaob õigus kasutada kontrollitud päritolunimetust kogu toote puhul.“

muudetakse järgmiselt:

„Veinitüüpide „Bolgheri“ Bianco, „Bolgheri“ Vermentino ja „Bolgheri“ Sauvignon puhul ei tohi valmis veini maksimaalne saagikus ületada 70 %. Kui see piirmäär ületatakse, kuid saagikus jääb alla 75 %, puudub õigus kontrollitud päritolunimetusele. Kui saagikus ületab 75 %, kaob õigus kasutada kontrollitud päritolunimetust kogu tootepartii puhul.“

PÕHJUSED

Valge viinamarja sortide saagikuse piirmäära muutmisel 65 %-lt 70 %-le võetakse arvesse tegelikku olukorda, st viinamarjade, eriti sordi ’Vermentino’ suurt tootlikkust, mida tõendavad arvukad uuringud ja teadustööd, milles tuuakse esile, et saagikuse suurenemine ei mõjuta toote kvaliteeti. See, et viinamarja saagikus on töötlemisel 70 % on ette nähtud ka teiste peamiste nimetuste puhul, kus kasutatakse viinamarjasorte kaitstud päritolunimetuse „Bolgheri“ tootmiseks.

KOONDDOKUMENDI JA TOOTESPETSIFIKAADI PUNKTID, MIDA MUUDATUS PUUDUTAB

— KOONDDOKUMENT: punkti 5 alapunkt 2 – Maksimaalne saagikus

— TOOTESPETSIFIKAAT: artikli 5 „Veinivalmistamise nõuded“ lõige 5 (viimane lõige).

4. Organoleptilised omadused

KIRJELDUS

Värvusega seotud organoleptiliste omaduste kirjeldus tarbimisse lubamisel järgmiste veinitüüpide puhul:

„Bolgheri“ Bianco:

värvus: õlgkollane;

„Bolgheri“ Vermentino:

värvus: õlgkollane;

„Bolgheri“ Sauvignon:

värvus: õlgkollane.“

Need muudetakse järgmiselt:

„Bolgheri“ Bianco:

värvus: õlgkollasest eri intensiivsusega kuldkollaseni;

„Bolgheri“ Vermentino:

värvus: õlgkollasest eri intensiivsusega kuldkollaseni;

„Bolgheri“ Sauvignon:

värvus: õlgkollasest eri intensiivsusega kuldkollaseni“.

PÕHJUSED

Aastate jooksul on veinitootmisel tavapäraselt eelistatud terasmahuteid ja väga lühikest valmimisperioodi, et veinid oleksid valmis saagikoristusele järgneval aastal. Hiljuti, eelkõige veinitüübi „Bolgheri“ Bianco ja muude valge veini tüüpide puhul, on sellised tavad, nagu viinamarjakestade leotamine ja puitmahutites laagerdamine, muutunud üha levinumaks, isegi pikema valmimisperioodi puhul. Värvuse puhul tähendab see mitte ainult suuremat kontsentratsiooni, vaid ka kollasemat tooni. Arvestades seda asjaolu ja ka muude sortide, eelkõige sordi ’Viognier’ laialdasemat kasutamist, tundus õige mitte piirata värvispektrit ainult õlgkollasega, mis oleks praeguses olukorras väga piirav.

KOONDDOKUMENDI JA TOOTESPETSIFIKAADI PUNKTID, MIDA MUUDATUS PUUDUTAB

— KOONDDOKUMENT: punkt 4 „Veini kirjeldus“

— TOOTESPETSIFIKAAT: artikkel 6 „Veini omadused turule laskmisel“

5. Kaitstud päritolunimetuse aluseks olevast piirkonnast suurem geograafiline üksus – Märgistamine

KIRJELDUS

Lisatud on kohustus lisada märgisele peale kaitstud päritolunimetuse „Bolgheri“ ka suurema geograafilise üksuse nimi „Toscana“ järgmistelt:

„Veini „Bolgheri“ sisaldavate pudelite või muude mahutite märgisel peab olema geograafiline nimi „Toscana“ järgmisel kujul:

a) Nime „Toscana“ tähed peavad olema vähemalt poole väiksemad nimetuse „Bolgheri“ tähtedest;

b) nimi „Toscana“: — peab olema nähtaval kohal koos kohustuslike andmetega ning olema esitatud vahetult nimetuse „Bolgheri“ ja traditsioonilise erimärke „kontrollitud päritolunimetus“ ning asjaomase veinitüübinimetuse (Superiore/Rosso/Vermentino/Bianco/Sauvignon) all; — kui seda lubatakse esitada väljaspool eelmises taandes nimetatud vaatevälja, peab see olema siiski seotud nimetusega „Bolgheri“ ning see tuleb märkida nimetuse „Bolgheri“ ja mis tahes muu nimetuse (traditsiooniline erimärk „kontrollitud päritolunimetus“ ja veinitüübinimetus) alla.

Käesolevas lõikes osutatud kohustus ei piira selliste märgiste kõrvaldamist, millel ei ole nime „Toscana“, kuid mis on asjaomaste ettevõtjate valduses riikliku muutmisotsuse jõustumise kuupäeval 2021. aasta ja varasemate saagikoristuste tulemusel saadud tootepartiide pakendamise tõttu.“

PÕHJUSED

Kasutatakse määruse (EL) 2019/33 artiklis 55 sätestatud võimalust. Kuna lisamine võimaldab anda lõpptarbijale täpset teavet veinide geograafilise päritolu ja geograafilise nime „Toscana“ kasutusviiside kohta, otsustati muuta see kohustuslikuks, et tagada toodete ühtsus.

KOONDDOKUMENDI JA TOOTESPETSIFIKAADI PUNKTID, MIDA MUUDATUS PUUDUTAB

— KOONDDOKUMENT: punkt 9 „Olulised lisatingimused (pakendamine, märgistamine, muud nõuded)“

— TOOTESPETSIFIKAAT: artikli 7 „Märgistamine, kirjeldamine ja esitlusviis“ punkt 5.

6. Kontrolliasutus

KIRJELDUS

Kontrolliasutust muudetakse järgmiselt:

Nimi ja aadress:

VALORITALIA s.r.l Via Venti Settembre, 98/G 00185 Rooma (RM) ITALY

Tegevuskoht:

Via Salita del Presidio, 2 58054 SCANSANO (GR) ITALY

PÕHJUSED

Tegemist on kaitstud päritolunimetusega veini „Bolgheri“ tootjate ühenduse otsusega, mis on vastu võetud kooskõlas ELi ja riikliku õigusega.

KOONDDOKUMENDI JA TOOTESPETSIFIKAADI PUNKTID, MIDA MUUDATUS PUUDUTAB

— KOONDDOKUMENT: muudatus ei puuduta ühtegi punkti.

— TOOTESPETSIFIKAAT: artikkel 10 „Viited kontrolliasutusele“.

KOONDDOKUMENT

1. Toote nimetus

Bolgheri

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

4. Veinide kirjeldus

1. „Bolgheri“ Bianco

LÜHIKIRJELDUS

värvus: õlgkollasest eri intensiivsusega kuldkollaseni;

lõhn: peen, õrn;

maitse: kuiv, harmooniline, aromaatne;

minimaalne üldalkoholisisaldus mahuprotsentides: 11,00 mahuprotsenti;

suhkruvaba ekstrakti miinimumsisaldus: 16,0 g/l.

Kõik analüütilised näitajad, mida ei ole allpool tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,50 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) 18,00 Maksimaalne vääveldioksiidi üldsisaldus (milligrammides liitri kohta)

2. „Bolgheri“ Vermentino

LÜHIKIRJELDUS

värvus: õlgkollasest eri intensiivsusega kuldkollaseni;

lõhn: õrn, iseloomulik;

maitse: kuiv, harmooniline, pehme;

minimaalne üldalkoholisisaldus mahuprotsentides: 11,00 mahuprotsenti;

suhkruvaba ekstrakti miinimumsisaldus: 18,0 g/l.

Kõik analüütilised näitajad, mida ei ole allpool tabelis esitatud, vastavad liikmesriigi ja ELi õigusaktides sätestatud piirnormidele. Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,50 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) 18,00 Maksimaalne vääveldioksiidi üldsisaldus (milligrammides liitri kohta)

3. „Bolgheri“ Sauvignon

LÜHIKIRJELDUS

värvus: õlgkollasest eri intensiivsusega kuldkollaseni;

lõhn: õrn, iseloomulik, kergelt aromaatne;

maitse: kuiv, harmooniline;

minimaalne üldalkoholisisaldus 10,50 mahuprotsenti;

suhkruvaba ekstrakti miinimumsisaldus: 18,0 g/l.

Kõik analüütilised näitajad, mida ei ole allpool tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,50 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) 18,00 Maksimaalne vääveldioksiidi üldsisaldus (milligrammides liitri kohta)

4. „Bolgheri“ Rosato

LÜHIKIRJELDUS

värvus: roosa;

lõhn: kergelt veinine;

maitse: kuiv, harmooniline;

minimaalne üldalkoholisisaldus mahuprotsentides: 11,50 %;

suhkruvaba ekstrakti miinimumsisaldus: 18,0 g/l.

Kõik analüütilised näitajad, mida ei ole allpool tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,50 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) 18,00 Maksimaalne vääveldioksiidi üldsisaldus (milligrammides liitri kohta)

5. „Bolgheri“ Rosso

LÜHIKIRJELDUS

värvus: rubiinpunasest kuni granaatpunaseni;

lõhn: intensiivselt veinine;

maitse: kuiv, harmooniline;

minimaalne üldalkoholisisaldus mahuprotsentides: 11,50 %;

suhkruvaba ekstrakti miinimumsisaldus: 22,0 g/l.

Kõik analüütilised näitajad, mida ei ole allpool tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,50 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) 20,00 Maksimaalne vääveldioksiidi üldsisaldus (milligrammides liitri kohta)

6. „Bolgheri“ Rosso Superiore ja „Bolgheri“ tähisega „vigna“

LÜHIKIRJELDUS

värvus: intensiivne rubiinpunane või granaatpunane;

lõhn: veinine, rikkalik ja elegantne

maitse: kuiv, täidlane, tugev ja harmooniline, hea elegantse struktuuriga;

minimaalne üldalkoholisisaldus mahuprotsentides: 12,50 mahuprotsenti.

suhkruvaba ekstrakti miinimumsisaldus: 24,0 g/l.

Kõik analüütilised näitajad, mida ei ole allpool tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,50 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) 20,00 Maksimaalne vääveldioksiidi üldsisaldus (milligrammides liitri kohta)

5. Veinivalmistustavad

5.1. Konkreetsed veinivalmistustavad

–

5.2. Maksimaalne saagikus:

1. „Bolgheri“ Bianco, „Bolgheri“ Vermentino ja „Bolgheri“ Sauvignon 12 000 kg viinamarju hektari kohta

2. „Bolgheri“ Bianco, „Bolgheri“ Vermentino ja „Bolgheri“ Sauvignon 84 hektoliitrit hektari kohta

3. „Bolgheri“ Rosso, „Bolgheri“ Rosato 9 000 kg viinamarju hektari kohta

4. „Bolgheri“ Rosso, „Bolgheri“ Rosato 63 hektoliitrit hektari kohta

5. „Bolgheri“ Rosso Superiore ja „Bolgheri“ tähisega „vigna“ 8 000 kg viinamarju hektari kohta

6. „Bolgheri“ Rosso Superiore ja „Bolgheri“ tähisega „vigna“ 56 hektoliitrit hektari kohta

6. Määratletud geograafiline piirkond

Kaitstud päritolunimetusega veinide „Bolgheri“ valmistamiseks kasutatavad viinamarjad peavad olema kasvatatud Toscana maakonna Livorno provintsi Castagneto Carducci kommuuni halduspiirides ja eeskätt Bolgheri omavalitsusüksuses, välja arvatud Aurelia riigimaanteest (vana maantee) lääne pool asuv piirkond.

7. Viinamarjasort

’Cabernet franc N’ – ’Cabernet’

’Cabernet sauvignon N’ – ’Cabernet’

’Merlot N’

‘Sangiovese N’

’Sangiovese N’ – ’Santleto’

’Sauvignon B’

’Syrah N’ – ’Shiraz’

’Vermentino B’

’Viogner B’

8. Seos(t)e kirjeldus

„BOLGHERI“

Mulla ja bioklimaatilised analüüsid näitavad, et Bolgheri tingimused on maailma parimate territooriumitega samal tasemel. Piirkond ulatub piki Türreeni mere rannikut ning seda ümbritseb mägedekaar, mis kaitseb talvekülma eest ja suurendab suvel mere leevendavat mõju. Muldade suur varieeruvus, mis hõlmab 27 mullaliiki, annab veinidele iseloomuliku keerukuse.

Kuigi viinamarju on selles piirkonnas kasvatatud aastatuhandeid, hakkasid tänapäeva veinivalmistustavad välja kujunema 80ndatel, peamiselt tänu Prantsuse viinapuude kasvatamisele, mille tõi piirkonda 1944. aastal markii Mario Incisa della Rocchetta.

Inimsekkumine Bolgheri territooriumil on võimaldanud optimeerida viinamarjasordi valikut maastiku- ja mullatüübi järgi. Tootespetsifikaadis viinamarjasortide kombinatsioonina määratletud sordid, mis hõlmavad nii valgeid kui ka punaseid viinamarju, on osutunud piirkonna jaoks parimaks valikuks. Inimtegur on mõjutanud ka kõiki viinamarjakasvatuse valikuid: kasvatamisel ei tohi kasutada harali võraga süsteemi, vaid spaleeri kasutavat nöörpuu- või Guyot’ meetodit, istutusvahe reas peab olema piisavalt tihe, et vältida liigset viinamarjatootmist, sarnaselt lõikamissüsteemiga valitakse ka geneetiline materjal mulla omadusi ja mikrokliimat arvesse võttes, kasutatakse kvaliteetse viinamarjakasvatuse autentseid ja muutumatuid tavasid, mis lubab kastmist üksnes hädaolukorras. Rakendatakse neid veinitootmistavasid, mida on piirkonnas pikka aega kasutatud punase veini tootmiseks, mis on baasveini ja Superiore-tüüpi veini puhul vastavalt diferentseeritud, mistõttu on viimase puhul tegemist struktuursema veiniga, mille valmistamine hõlmab teatavat laagerdumis- ja rafineerimisperioodi vaatides ja pudelites. Valgete ja roosade veinide tootmises kasutatakse veinivalmistustavasid, mis tagavad värske, maitserikka ja harmoonilise veini.

Bolgheri piirkonna ainulaadne maastik ja sellest tulenevad agroklimaatilised tingimused võimaldavad viinamarjadel korrapäraselt ja täielikult küpseda. Mulla varieeruvus on peamine tegur piirkonnas toodetavate kvaliteetsete veinide keerukuse ja püsivuse tagamisel.

Bolgheri piirkonna veinide kvaliteet tuleneb tootmistegurite kombinatsioonist, mis toimivad eri etappides. Tootmispiirkonna valimisel valitakse välja punase veini tootmiseks kõige sobivam piirkond, mis erineb valge veini tootmiseks sobivast piirkonnast. Laiuskraadidest tulenevad tegurid, mis mõjutavad ööpäeva rütmi ja päikesekiirgust, toimivad koos maastiku teguritega (kalle, kõrgus ja asukoht), mille tulemusena on kujunenud piirkonna klimaatilised tingimused.

Seega tuleb rõhutada inimteguri ja keskkonna vastastikust mõju, kuna toodetud veinid on saadud viinapuudelt ning neid ei käidelda viisil, mille eesmärk on toote keskkonna tingimustest sõltumatu ühtlustamine.

9. Olulised lisatingimused (pakendamine, märgistamine, muud nõuded)

Pudelitesse villimine määratletud geograafilises piirkonnas

Õigusraamistik:

ELi õigusaktid

Lisatingimuse liik:

Pudelitesse villimine määratletud geograafilises piirkonnas

Tingimuse kirjeldus:

Villimine peab toimuma kogu Castagneto Carducci kommuuni haldusterritooriumil. Villimine peab toimuma asjaomases geograafilises piirkonnas, et kaitsta kvaliteeti ja mainet, tagada toote päritolu ja tõhus kontroll.

Selleks et kaitsta nende isikute eelnevalt kehtestatud õigusi, kes on traditsiooniliselt villinud väljaspool Castagneto Carducci kommuuni, on riiklikus õiguses sätestatud tingimustel ette nähtud individuaalsed load.

Päritolunimetusega hõlmatud piirkonna suurema geograafilise üksuse nimi

Õigusraamistik:

ELi õigusaktid

Lisatingimuse liik:

Märgistamisega seotud lisasätted

Tingimuse kirjeldus:

Kaitstud päritolunimetusega „Bolgheri“ hõlmatud veinide pudelitel või mahutitel oleval märgisel peab olema geograafiline nimi „Toscana“ järgmisel viisil:

a) nime „Toscana“ tähed peavad olema vähemalt poole väiksemad nimetuse „Bolgheri“ tähtedest;

b) nimi „Toscana“: — peab olema nähtaval kohal koos kohustuslike andmetega ning olema esitatud vahetult nimetuse „Bolgheri“ ja traditsioonilise erimärke „kontrollitud päritolunimetus“ ning asjaomase veinitüübinimetuse (Superiore/Rosso/Vermentino/Bianco/Sauvignon) all; — kui seda lubatakse esitada väljaspool eelmises taandes nimetatud vaateväljal, peab see olema siiski seotud nimetusega „Bolgheri“ ning see tuleb märkida nimetuse „Bolgheri“ ja mis tahes muu nimetuse (traditsiooniline erimärk „kontrollitud päritolunimetus“ ja veinitüübinimetus) alla.

Viinamarjade tootmisaasta

Õigusraamistik:

ELi õigusaktid

Lisatingimuse liik:

Märgistamisega seotud lisasätted

Tingimuse kirjeldus:

Pudelitel või muudel mahutitel, mis sisaldavad kaitstud päritolunimetusega veine „Bolgheri“, peab olema märge viinamarjade aastakäigu kohta.

Mahutid ja sulgurid

Õigusraamistik:

ELi õigusaktid

Lisatingimuse liik:

Märgistamisega seotud lisasätted

Tingimuse kirjeldus:

1. MAHUTID

Veini „Bolgheri“ tarbimisse lubamiseks võib kasutada ainult järgmise suurusega mahuteid (liitrites): 0,375; 0,750; 1,500; 3,000; 6,000; 9,000 ja 12,000.

„Bolgheri“ punase veini puhul kasutatavad pudelid peavad olema tumedast klaasist Bordeaux’ pudeli kujuga.

Alla viieliitrised pudelid või muud mahutid, millesse „Bolgheri“ veine võib tarbimisse lubamiseks pakendada, peavad vastama kvaliteetveini omadustele, kaasa arvatud pakendamine.

SULGURID

Veinitüübi „Bolgheri“ Rosso Superiore tarbimisse lubamiseks ettenähtud mahutite puhul tuleb kasutada äärisega pudelikorke, mis on valmistatud korgist.

Kõigi muude veinitüüpide puhul on lubatud kehtivate õigusaktidega ettenähtud sulgemissüsteemid.

Link tootespetsifikaadile

https://www.politicheagricole.it/flex/cm/pages/ServeBLOB.php/L/IT/IDPagina/17797

(1) ELT L 9, 11.1.2019, lk 2.